Jwalo ka badumedi ba Lentswe la Hao, re kopanela Lentseng. Ke sona seo rese tletseng mona, hase feela hotlatla utlwa Molaetsa, empa hotlatla sebeletsa leho kopanela le Wena, ho baling leho rereng Lentswe. Jwale, Morena, O kase re phoqe. Ke nale bonnete bah ore O tla re hlonolofatsa horeng tsena. Lentswe la Mosotho le re ntwa ha e lwanwe ka dikgoka feela. Ha ho nnete e fetang eo empa pele ke ne ke sa kgolwe hore ho na le leqai le ka emang haufi le nna. Mantswe ana a ile a fihla kelellong ya ka ka sekgahla mohlang oo Kganyapa a qwaketsanang le Takadimane. Motseng wa heso ho ne ho se motho ya ratang ho buisana le Kganyapa. O ne a le mobe, a le lonya esitana le nna ke ntse ke le motswalle wa hae tjena, ka nako tse ding o ne a etsa hore ke hatsele ka mpeng. Motho o ne a le kgopo eo hle. Ha alwana le motho, o ne a sa kgotsofale pele a bona ho phalla madi. O ne atshwara monna hore a bokolle jwalo ka lesea. Ke ile ka makatswa keTakadimane ha a etsa eka ha a tsebe setumo sa Kganyapa. Motho wa teng o ne a bua a phuthile matsoho, a bua eka o eletsa lesea le kgasang. Mokgwa oo wa ho bua wa halefisa Kganyapa haholo hobane mahlong a batho, o ne o nyenyefatsa maemo a hae. Ke mo bone a senyeha ka mahlong, mahlo aba mafubedu, a re tlere! Setebele se ileng sa tswa ho yena e ne e lemonyollane o tshajwang lesakeng la ditebele. O ne o tswa ka panyo yaleihlo jwalo ka ha noha e kobola. Ke ile ka makala haholo ho bonaKganyapa a se a le fatshe. Se etsahetseng ke tla hloleha ho se hlalosahobane bonneteng ha ke a bona letho le ha ke ne ke tonne mahlo. Ho enale hore Takadimane a fenethe Kganyapa ha a ntse a le fatshe moo awetseng teng, o ile a boela a phutha matsoho a hae jwalo ka pele. Kganyapaa totelwa ke bohale, a tsoha fatshe jwalo ka noha eo a reheletsweng kayona, ha e falla. O ile a lahlela mekoba e mengata empa Takadimane atjhetjha ha se be le setebele se seng se mo fumanang. Nakong eo Kganyapaa phahamisang hlooho, a rata ho tsepamisa maoto a hae, Takadimane a moatamela, motho wa rona a boela a polana fatshe. Ha ke tsebe hore batho babangata hakaalo ba bokane neng moo empa ke utlwile letshwele le se le motshela ka ditlatse. Bophelo ba ka bohle, ha ke hopole ke bona Kganyapa atshohile empa kajeno ke ile ka tshwaya hore se qetang ho etsahala ho yena, se ne se mo tshosa haholo. Kajeno o ne a kopane le pela di falla. Takadimane o ile a mo siya moo, mahlo a pelekane ke letswalo, a tsamayaa ntse a letsa molodi. Hoja ke ne ke se moo, ke ne ke sa tlo kgolwa tsamohlang oo ha di bolelwa ke batho ba bang.